
PARLAMENTUL ROMÂNIEI

CAMERA DEPUTAŢILOR

Comisia pentru tehnologia informaţiei şi comunicaţiilor

Domnului deputat Viorel Ștefan
Preşedintele Comisiei pentru buget, finanțe și bănci
PLx nr.16/2015
AVIZ

asupra proiectului de Lege privind aprobarea Ordonanţei de urgenţă a Guvernului nr.62/2014 pentru completarea Ordonanţei de urgenţă a Guvernului nr.146/2002 privind formarea şi utilizarea resurselor derulate prin trezoreria statului
În conformitate cu prevederile art.95  și 115 din Regulamentul Camerei Deputaţilor republicat, Biroul permanent a trimis Comisiei pentru tehnologia informaţiei şi comunicaţiilor, spre avizare în procedură de urgență, proiectul de Lege privind aprobarea Ordonanţei de urgenţă a Guvernului nr.62/2014 pentru completarea Ordonanţei de urgenţă a Guvernului nr.146/2002 privind formarea şi utilizarea resurselor derulate prin trezoreria statului (PLx nr.16/2015).
Proiectul de lege are ca obiect de reglementare crearea cadrului legal care să permită Trezoreriei Statului să ofere tuturor instituțiilor publice, servicii de acceptare de plăți electronice cu carduri de plată, cu condiția autorizării în acest scop de către sistemele Mastercard, VISA sau alte sisteme similare. Introducerea acestui sistem de plată nu va genera costuri pentru instituțiile publice care vor încasa venituri bugetare (unități administrativ-teritoriale; instituții publice finanțate integral/parțial din venituri; bugetul asigurărilor sociale de stat, bugetul fondului național unic de asigurări de sănătate, bugetul asigurărilor pentru  șomaj), costurile reprezentând comisioane fiind integral suportate de la bugetul de stat. 

Consiliul Legislativ a avizat favorabil proiectul de lege, cu observaţii şi propuneri, conform avizului nr.1089/02.10.2014.
Consiliul Economic și Social a avizat favorabil inițiativa legislativă.
Senatul a adoptat proiectul de lege, în procedură de urgenţă, în ședința din  data de 5.02.2015.
În raport cu obiectul de reglementare, proiectul de lege se încadrează în categoria legilor ordinare. 
Potrivit dispozițiilor art.75 alin. (1) din Constituția României, republicată, Camera Deputaților este Cameră decizională.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru tehnologia informaţiei şi comunicaţiilor au dezbătut proiectul de lege şi au hotărât, cu majoritate de voturi a membrilor prezenţi, avizarea favorabilă a acestuia. 
 PREŞEDINTE,  

Vasile Ghiorghe Gliga

